मंडी/गोहर: गोहर थाने में दर्ज जाली करंसी मामले में मलाणा से एक और आरोपी भूमिगत हो गया है जिसकी तलाश में पुलिस ने नाकाबंदी कर दी है। सोमवार को पुलिस मलाणा पहुंची और जाली करंसी मामले में दूसरे आरोपी देवा निवासी मलाणा के घर में छापामारी की लेकिन उसके कब्जे से बयान के मुताबिक 3 लाख 50 हजार रुपए की जाली करंसी के नोट बरामद नहीं हो सके। पूछताछ में आरोपी देवा ने अब एक और व्यक्ति किशन उर्फ भूत निवासी मलाणा का नाम उगला है जो गांव से फरार बताया जा रहा है।